PATVIRTINTA

 Kauno lopšelio-darželio „Smalsutis“

 direktoriaus 2020 m. kovo 20 d.

 įsakymu Nr. V-54

**KAUNO LOPŠELIO-DARŽELIO „SMALSUTIS“**

**UGDYMO PROCESO ORGANIZAVIMO NUOTOLINIU BŪDU TAISYKLĖS**

1. Kauno m. lopšelio-darželio “Smalsutis” Ugdymo proceso organizavimo nuotoliniu būdu taisyklės (toliau - taisyklės) parengtos vadovaujantis Lietuvos Respublikos švietimo, mokslo ir sporto ministro patvirtintomis Rekomendacijomis dėl ugdymo proceso organizavimo nuotoliniu būdu.

 2. Laikinai organizuojant ugdymą nuotoliniu būdu, mokymo sutartys nekeičiamos.

3. Informacija apie ugdymo organizavimą nuotoliniu būdu bei kontaktus, kuriais galėtų gauti pagalbą ugdytiniai, jų tėvai (globėjai, rūpintojai), mokytojai, skelbiama lopšelio-darželio el. svetainėje [www.smalsutis.kaunas.lm.lt](http://www.smalsutis.kaunas.lm.lt)

4. Lopšelis-darželis pasirinko nuotolinio mokymosi aplinką, kuri užtikrina ne tik skaitmeninio ugdymo turinio pasiekiamumą, bet ir bendravimą bei bendradarbiavimą ugdymo proceso metu :

4.1. socialinis tinklas Viber su ugdytinių tėvais (globėjais, rūpintojais) ;

 4.2. el. paštas smalsutis.pedagogai@gmail.com;

 4.3. socialinis tinklas Facebook (uždara grupė).

 5. Komunikuojant mokytojams ir ugdytinių tėvams (globėjams, rūpintojams), prie skaitmeninės aplinkos kiekvienas pokalbio dalyvis prisijungia savo vardu ir slaptažodžiu. Asmens duomenų apsauga užtikrinama ikimokyklinio, priešmokyklinio ugdymo mokytojams sukuriant uždaras komunikavimo grupes.

6. Ugdymo organizavimas:

6.1. mokymo užduotis asinchroniniu būdu:

6.1.1. ikimokyklinio ugdymo grupių mokytojai vaikams skiria tėvų (globėjų, rūpintojų) el. paštu, socialiniu tinkle Viber; tėvai (globėjai, rūpintojai) padeda vaikams atlikti užduotis (žaidimai, piešimas, darbeliai ir pan.) pagal grupių ugdymo planus;

6.1.2. priešmokyklinio ugdymo grupės mokytojai vaikams skiria tėvų (globėjų, rūpintojų) el. Paštu, socialiniame tinkle Viber ; tėvai (globėjai, rūpintojai) padeda vaikams atlikti užduotis pagal grupės ugdymo planą;

 8. Asinchroniniu būdu ugdytinių tėvai (globėjai, rūpintojai) teorinę ir kitą ugdymui(si) reikalingą medžiagą ar informaciją gauna nuolat iš ikimokyklinio ir priešmokyklinio ugdymo mokytojų.

9. Ugdymo medžiaga gali būti popierinė (pvz., ugdytinių turimi pratybų sąsiuviniai), tačiau užduotys turėtų būti pateiktos skaitmeninėse aplinkose su nuorodomis.

 10. Grįžtamasis ryšys ugdytinių tėvai (globėjai, rūpintojai) bendrauja ir bendradarbiauja su mokytojais socialiniame tinkle Viber ne rečiau kaip 1 kartą per savaitę. Prireikus su ugdytinių tėvais (globėjais, rūpintojais) gali būti bendraujama telefono skambučiais, SMS žinutėmis, el. laiškais.

 11. Ugdytiniams, turintiems specialiuosius ugdymosi poreikius, mokytojai skiria individualizuotas užduotis pagal mokinių gebėjimus, komunikuoja su ugdytinių tėvais (globėjais, rūpintojais) el.paštu, dėl pagalbos atliekant užduotis.

 12. Logopedas tėvams (globėjams, rūpintojams) el. paštu pateikia rekomendacijas pateikia dėl pagalbos vaikams.

 13. Mokytojai sukurtoje aplinkoje (socialinio tinkle Facebook grupė) turi galimybę dalintis patirtimi, kreiptis į IKT koordinatorių. Nuolat šioje aplinkoje mokytojai aptaria ugdymo organizavimo nuotoliniu būdu klausimus.